text: Dansk kultur? Det er f.eks. smørrebrød
  24 marts 2015 kl. 11.44
  Asylansøgere skal lære dansk kultur at kende ved at lave smørrebrød.
  En række asylansøgere er på et tre ugers kursus i dansk madkultur, hvor de bl.a. lærer at lave smørrebrød.
  Kurset foregår på EUC Syd i Aabenraa. Kursisterne talte fem forskellige sprog, men undervisningen foregik primært på engelsk.
  På kurset lærer asylansøgerne eksempelvis også om, hvad der er populært at spise i Danmark og hvordan vi dækker et pænt bord. De lærer derudover bl.a. om rengøring og hygiejne.
  - Når vi præsenterer dem for vores kultur og vaner, gør vi det lettere for dem at tilpasse sig og falde ind i det danske samfund. Samtidig kan de blive kommende elever. Derfor er det godt, at de får et indtryk af, hvordan et uddannelsesforløb kan se ud i Danmark ? og det er sikkert helt anderledes, end der hvor de kommer fra, siger faglærer fra EUC Syd Stine Meyer Doberck.
  